Bestyrelsesmøde 5. december 2024 Hvidovre Sejlklub Suset.

Deltagere:

Ulrik Larsen (ref)

Steen Larsen

Arvid Andersen

Thomas Westh

Hans Henrik Andersen

Ronnie Andersen

Osama Hamza

Stig Pedersen

Afbud:

Hasse Schønweller

**Status Økonomi og regnskab**

Osama præsenterede udkast til regnskab til og med november

Det ser pt. ud til at havnen giver et overskud omkring 500.000 kr.

Sejlklubbens foreløbige regnskab blev ligeledes gennemgået. Det ser tilsvarende godt ud, og det ser ud til et overskud de er lidt større (+ 500.000 kr.).

Lene er ved at gennemgå vores telefonabonnementer, så vi forhåbentlig kan opklare vores forholdsvis høje regning på dette område.

Der var også en drøftelse af køkkenets økonomi som I år er bedre end tidligere år, da der ikke har været væsentlige nyanskaffelser. Der blev drøftet fordele og ulemper omkring kontraktformen, uden der blev konkluderet noget.

**Havnerenovering, herunder status mht. ny kran.**

Der er købt ny brugt kran i Roskilde. Den bliver forventeligt CE godkendt, fragtet til Hvidovre havn og sat op. Når den anden skulle ned ifb. havnerenovering skulle den CE godkendes. Dette vurderedes ikke at være muligt.

Kommunen etablerer nye fundamenter både til ny mastekran og et nyt fundament til en evt. fremtidig større kran hvis der på sigt skal det til ift. op- og isætning af både.

Det sikres, at der evt. også kan etableres en minikran til mini12’erne på hjørnet ved den lille flydebro hvis de skulle få brug for det.

Vi håber det hele bliver færdigt til 1. maj, men der er stadig usikkerhed omkring dette. Vi følger løbende op.

**Opfølgning på svar fra Connie/kommune mht. flydebrosløsning m.m.**

Der har været dialog omkring forskellige løsninger på adgangsforhold til fra både efter havnerenoveringen. Det nye kajanlæg har givet udfordringer i forhold til personer der er dårligt gående. Der er også set forskellige ”hjemmelavede løsninger” monteret på/ved molen til løsninger for bedre adgangsforhold.

Arvid havde lavet et oplæg omkring en flydebro kombineret med ”Y-bomme” langs molen foran roklubben, hvor der i dag er 9 pladser. Det har kommunen svaret tilbage på mht. forskellige bekymringspunkter. Yderligere er der ikke pt. finansiering til de ca. 200.000 kr. det vil beløbe sig til.

Mulige løsninger skal også drøftes med de andre klubber, der anvender havnebassinet.

Vi svarer Connie/kommunen på de spørgsmål der er stillet og undersøger i 1. omgang om kommunen kan acceptere løsningerne. Herefter må der arbejdes på løsninger for finansiering.

**Opfølgning på møde med afdelingerne d. 18/11**

Der bar enighed om, at det var en fin aften med snak med de forskellige afdelinger den. 18. november.

Der skal etableres en facebookgruppe, hvor alle kan meldes ind til at forbedre kommunikationen på tværs af afdelingerne og bestyrelsen. Nathalia høres om hun kan hjælpe.

Der var dejligt at høre om den gode aktivitet i mini 12 m afdelingen. Der er opbakning ift. at støtte op om den gode udvikling. Det kunne også være til at arrangere evt. stævner, og understøtte bedre grej og udstyr m.m.

Der blev drøftet mulighed for at finansiere nye sejl og transportvogne via Bamsefonden. Der følges op med kort oplæg/ansøgning.

Der var et bredt ønske på mødet om et bedre og større samlingssted/klublokale. Dette kan evt. realiseres hvis/når huset med masteskuret ombygges.

**Kommende arrangementer.**

Juletræsfest d. 7. er der styr på med gaver m.m.

1 januar kl. 12 – nytårskur

Lørdag d. 8. feb. er der frivilligfest. Ulrik sender indbydelser ud.

**Evt. og god jul**

Engagerede medlemmer har foreslået at deltage i sejlsportsligaen. Der er opbakning fra bestyrelsen hvis der kan findes et setup, herunder med hjælp til finansiering af startgebyr. Nærmere oplæg kommer.

Ronni har haft dialog med politiet om overvågning. Det er ikke helt simpelt.

Der skal indsendes ansøgning om at få lov at filme på offentlige områder. Herefter skal der indsendes et oplæg om hvilke områder der bliver overvåget m.m. Der arbejdes videre med det.

Ulrik og Osama har møde med kommunen d. 10/12 om økonomi m.m.